Daniel Craig

Daniel Wroughton Craig (født 2. marts 1968) er en engelsk skuespiller, der blandt andet er kendt for at have spillet hovedrollen i fem James Bond-film.

Biografi

Barndom 
Daniel Craig blev født i Chester og boede i Liverpool med sine forældre Olivia Williams og Timothy John Wroughton Craig og søsteren Lia Craig

Som ung gik Daniel på Hilbre High School og senere på Calday Grange Grammar School. I en alder af 16 år flyttede han til London og blev en del af National Youth Theatre. I 1991 tog Daniel sin endelige eksamen fra Guildhall School of Music and Drama.

Gennembruddet 
Daniel Craig havde små roller og fik sin første hovedrolle i 1996 i BBC-serien Our Friends in the North og senere i Love Is the Devil: Study for a Portrait of Francis Bacon- en såkaldt "Biopic" (Biografi-film) og tv-dramaet: The Ice House.

Det store internationale gennembrud kom i 2001 med rollen som rivalen og elskeren Alex West i Lara Croft: Tomb Raider. Det medførte større og større roller i film som: Sylvia (2003), Layer Cake (2004) og Steven Spielbergs München (2005).

James Bond 
Højdepunktet i Daniel Craigs karriere var d. 23. oktober 2005, da han skrev under på en kontrakt med EON Productions på tre James Bond-film til en værdi af 15 millioner pund (ca. 150.000.000 kr.)

Valget af Daniel Craig som den nye James Bond blev modtaget blandet; nogle var begejstrede for ham, som de mente kunne give James Bond noget dybde og charme, mens andre mente at det var en brøler, da Daniel Craig ikke ser ud, som James Bond normalt ser ud. Men ligeså hurtigt som kritikken var kommet, ligeså hurtigt faldt den til jorden, da Casino Royale fik premiere d. 14. november 2006. Anmelderne var begejstrede for Daniel Craig. Senere kom Quantum of Solace på banen, for d. 7. november 2008 havde den premiere i Danmark. Skyfall udkom i 2012 og senere kom Spectre i 2015.

Han bekræftede d. 15. august 2017 i talkshowet; The Late Show, at han spiller Bond for sidste gang i No Time to Die. Den fik premiere i september 2021.

Filmografi 

 1992 – The Power of One
 1993 – Sharpe's Eagle
 1995 – A Kid in King Arthur's Court
 1996 – The Fortunes and Misfortunes of Moll Flanders
 1998 – Love Is the Devil
 1998 – Love and Rage
 1998 – Elizabeth
 1999 – The Trench
 2000 – Some Voices
 2000 – Hotel Splendide
 2000 – I Dreamed of America
 2001 – Lara Croft: Tomb Raider
 2001 – Sword of Honour
 2002 – Copenhagen
 2002 – Road to Perdition
 2002 – Ten Minutes Older
 2003 – Sylvia
 2003 – The Mother
 2004 – Layer Cake
 2004 – Enduring Love
 2005 – The Jacket
 2005 – Fateless
 2005 – Archangel
 2005 – München
 2006 – Casino Royale
 2006 – Renaissance
 2006 – Infamous
 2007 – The Invasion
 2007 – Det Gyldne Kompas
 2008 – Flashbacks of a Fool
 2008 – Quantum of Solace
 2008 – Defiance
 2011 – Tintin: Enhjørningens hemmelighed
 2011 – Dream House
 2011 – Cowboys and Aliens
 2011 – The Girl with the Dragon Tattoo
 2012 – Skyfall
 2013 – One Life
 2015 – Spectre
 2015 – Star Wars: The Force Awakens
 2017 – Logan Lucky
 2017 – Kings
 2019 – Knives Out - Var det mord?
 2021 - No Time to Die

Referencer

Eksterne henvisninger 

 

Skuespillere fra England
James Bond
Personer fra Chester
Briter i 1900-tallet
Briter i 2000-tallet